En el cas d'incompliment dels principis ètics i regles de conducta establertes serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.
La quantitat màxima subvencionable per actuació és de 6.000 euros.
La percepció d'aquestes subvencions és compatible amb la percepció de subvencions procedents d'altres fonts, públiques o privades, sempre que, aïlladament o en concurrència amb altres subvencions, ajuts, ingressos o recursos, no se superi el cost total de l'actuació subvencionada.
Presentació de sol·licituds i altres documents associats al procediment de concessió de les subvencions i a la seva justificació
En el cas d' ens locals, les sol·licituds acompanyades de la documentació requerida han de ser formalitzades pel/per la representant legal i s'han de presentar a través de l'extranet de les administracions públiques de Catalunya EACAT (hi podeu accedir fent clic damunt l'enllaç ' Per internet ').
La impossibilitat tècnica o d'altra índole no eximeix, en cap cas, als ens locals de l'obligació de trametre la documentació dins el termini establert en la convocatòria, excepte si es produeix una interrupció no planificada en el funcionament de la plataforma EACAT durant l'últim dia establert per a la realització del tràmit corresponent.
En aquest cas, la tramesa es podrà dur a terme durant els tres dies hàbils consecutius i es publicarà una notícia a EACAT que comuniqui aquesta circumstància i els possibles canals per fer el tràmit.
En el cas d' associacions, la presentació de les sol·licituds i la documentació requerida i altres tràmits associats al procediment, s'han de realitzar per via telemàtica (trobareu el formulari de sol·licitud i l'explicació sobre com s'ha de fer, fent clic damunt l'enllaç ' Per internet ').
En el supòsit d'interrupció en el funcionament dels sistemes electrònics de la seu durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
La persona usuària visualitzarà un missatge a la seu en què es comuniqui aquesta circumstància.
Només es pot presentar una sol·licitud i actuació per ens local o associació.
Recordeu que la mida màxima del fitxer de sol·licitud, incloent-hi els adjunts, és de 5 MB.
Si estan en paper caldrà, prèviament, que escanegeu els documents
Si estan en paper caldrà, prèviament, que escanegeu els documents.
Per a la presentació de la documentació, cal que feu clic damunt l'enllaç 'Per internet' i seguiu les instruccions que s'hi indiquen.
L'aportació de documentació es pot fer en qualsevol moment una vegada presentada la sol·licitud.
En el cas d' associacions, per omplir i enviar el formulari és necessari saber el número d'expedient el qual trobareu a la secció ' La meva carpeta ' una vegada s'hagi confirmat l'entrada de la sol·licitud de la subvenció.
Consulteu com buscar el número d'expedient? ⇒
Com es notifica la resolució de concessió o denegació de les subvencions?
La resolució de concessió o denegació de les subvencions es notifica per internet mitjançant la seva publicació al Tauler electrònic de l'Administració de la Generalitat de Catalunya (hi podeu accedir fent clic damunt l'enllaç 'Per internet'), sens perjudici d'utilitzar addicionalment altres mitjans electrònics.
Quin és el termini de què disposa l'Administració per dictar i notificar la resolució?
L'Administració disposa d'un termini màxim de sis mesos des de la data de publicació de la convocatòria, per dictar i notificar la resolució.
Quin és el sentit del silenci administratiu en aquesta convocatòria de subvencions?
Sens perjudici de l'obligació d'emetre resolució, transcorregut el termini esmentat sense que s'hagi dictat i notificat la resolució expressa, les sol·licituds s'entenen desestimades i, en conseqüència, denegada la subvenció, d'acord amb el que preveu l'article 54.2 de la Llei 26/2010, del 3 d'agost, de règim jurídic i de procediment de les administracions públiques de Catalunya.